CELEX: 32005R1518
Language: lt
Date: 2005-09-19 00:00:00
Title: 2005 m. rugsėjo 19 d. Komisijos reglamentas (EB) Nr. 1518/2005, iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I ir III priedų nuostatas dėl acetilizovaleriltilozino ir fluazurono   (Tekstas svarbus EEE)

20.9.2005   
            
            
               LT
            
            
               Europos Sąjungos oficialusis leidinys
            
            
               L 244/11
            
         
      KOMISIJOS REGLAMENTAS (EB) Nr. 1518/2005
   2005 m. rugsėjo 19 d.
   iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I ir III priedų nuostatas dėl acetilizovaleriltilozino ir fluazurono
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje (1), ypač į jo 2 straipsnį ir 4 straipsnio 3 dalį,
   atsižvelgdama į Veterinarinių vaistų komiteto suformuluotas Europos vaistų vertinimo agentūros nuomones,
   kadangi:
   
               (1)
            
            
               Visas farmakologiškai aktyvias medžiagas, Bendrijoje naudojamas maistui skirtiems gyvūnams skiriamuose veterinariniuose vaistuose, reikėtų įvertinti pagal Reglamentą (EEB) Nr. 2377/90.
            
         
               (2)
            
            
               Acetilizovaleriltilozinas buvo įtrauktas į Reglamento (EEB) Nr. 2377/90 I priedą kiaulių raumenims, odai ir riebalams, kepenims ir inkstams. Laukiant mokslinių tyrimų pabaigos, ši medžiaga buvo įtraukta į to reglamento III priedą naminių paukščių, išskyrus paukščius, kurių kiaušiniai skirti žmonėms vartoti, odai, riebalams ir kepenims. Dabar tyrimai jau baigti, todėl acetilizovaleriltilozinas turėtų būti įtrauktas į to reglamento I priedą naminiams paukščiams.
            
         
               (3)
            
            
               Buvo pateikta paraiška nustatyti didžiausią fluazurono likučių kiekį. Siekiant baigti su galvijais susijusius mokslinius tyrimus, fluazuroną reikėtų įtraukti į to reglamento III priedą.
            
         
               (4)
            
            
               Reikėtų atitinkamai iš dalies pakeisti Reglamentą (EEB) Nr. 2377/90.
            
         
               (5)
            
            
               Iki šio reglamento taikymo pradžios turėtų būti numatytas atitinkamas laikotarpis, kad valstybės narės, siekdamos atsižvelgti į šio reglamento nuostatas, galėtų padaryti visas pritaikomąsias pataisas, kurių pagal šį reglamentą gali prireikti leidimams prekiauti, išduotiems pagal 2001 m. lapkričio 6 d. Europos Parlamento ir Tarybos direktyvą 2001/82/EB dėl Bendrijos kodekso, reglamentuojančio veterinarinius vaistus (2).
            
         
               (6)
            
            
               Šiame reglamente numatytos priemonės atitinka Veterinarinių vaistų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2377/90 I ir III priedai iš dalies keičiami pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2005 m. lapkričio 19 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. rugsėjo 19 d.
      
         
            Komisijos vardu
         
         Günter VERHEUGEN
         
         
            Pirmininko pavaduotojas
         
      
   
   
      (1)  OL L 224, 1990 8 18, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1356/2005 (OL L 214, 2005 8 19, p. 3).
   
      (2)  OL L 311, 2001 11 28, p. 1. Direktyva su paskutiniais pakeitimais, padarytais Direktyva 2004/28/EB (OL L 136, 2004 4 30, p. 58).
   
      PRIEDAS
      A.   Į I priedą įtraukiama (-os) ši (-ios) medžiaga (-os) (Farmakologiškai aktyvių medžiagų, kurioms nustatytas didžiausias likučių kiekis, sąrašas):
      
         „1.   Antiinfekcinės medžiagos
         1.2.   Antibiotikai
         1.2.4.   Makrolidai
         
                     Farmakologiškai aktyvi (-ios) medžiaga (-os)
                  
                  
                     Nustatomasis likutis
                  
                  
                     Gyvūnų rūšis
                  
                  
                     DLK
                  
                  
                     Tiriamieji audiniai
                  
               
                     
                        Acetilizovaleriltilozinas
                     
                  
                  
                     Bendras acetilizovaleriltilozino ir 3-O-acetiltilozino kiekis
                  
                  
                     Naminiai paukščiai (1)
                     
                  
                  
                     50 μg/kg
                  
                  
                     Oda + riebalai
                  
               
                     50 μg/kg
                  
                  
                     Kepenys
                  
               
      B.   Į III priedą įtraukiama (-os) ši (-ios) medžiaga (-os) (Veterinariniuose vaistuose naudojamų farmakologiškai aktyvių medžiagų, kurioms nustatytas laikinas didžiausias likučių kiekis, sąrašas):
      
         „2.   Antiparazitinės medžiagos
         2.2.   Medžiagos, veikiančios ektoparazitus
         2.2.5.   Acilo šlapalo dariniai
         
                     Farmakologiškai aktyvi (-ios) medžiaga (-os)
                  
                  
                     Nustatomasis likutis
                  
                  
                     Gyvūnų rūšis
                  
                  
                     DLK
                  
                  
                     Tiriamieji audiniai
                  
               
                     
                        Fluazuronas
                         (2)
                     
                  
                  
                     Fluazuronas
                  
                  
                     Galvijai (3)
                     
                  
                  
                     200 μg/kg
                  
                  
                     Raumenys
                  
               
                     7 000 μg/kg
                  
                  
                     Riebalai
                  
               
                     500 μg/kg
                  
                  
                     Kepenys
                  
               
                     500 μg/kg
                  
                  
                     Inkstai
                  
               
      
         (1)  Nenaudotinas paukščiams, kurių kiaušiniai skirti žmonėms vartoti.“.
      
         (2)  Laikinųjų DLK galiojimas baigiasi 2007 1 1.
      
         (3)  Nenaudotinas gyvūnams, kurių pienas skirtas žmonėms vartoti.“.